Diari Oficial de la Generalitat Valenciana


Sumari del DOGV 3251, del 27-05-1998 (1998/4173)

ORDRE de 19 de maig de 1998, de la Conselleria d’Agricultura, Pesca i Alimentació, per la qual s’estableixen ajudes per a la realització d’anàlisis d’aigua, sòls, fulles i residus de plaguicides en produccions agràries obtingudes per tècniques.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3251

Data del DOGV
:   27-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4173


Data del document
:   19-05-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 19 de maig de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització d'anàlisis d'aigua, sòls, fulles i residus de plaguicides en produccions agràries obtingudes per tècniques. [1998/Q4173]
  
El Decret 121/1995, de 19 de juny, del Govern Valencià, sobre valoració de productes agraris obtinguts per tècniques d'agricultura integrada, va establir les línies bàsiques per a la promoció per part de la Generalitat Valenciana de la producció i comercialització d'aquests productes.
  
Les tècniques de producció previstes estan encaminades cap a una agricultura de precisió que ha de regular, entre altres, factors com ara: sòl, reg, fertilització i protecció fitosanitària.
  
El control i la utilització òptima d'aquests factors de producció necessitarà la realització d'un major nombre d'anàlisis que les que habitualment es realitzen en una agricultura tradicional.
  
Per això, i a fi d'aconseguir un desplegament òptim i efectivitat del mencionat Decret 121/1995, en l'exercici de la competència que m'atribueix l'article 35.e de la Llei 5/1983, de 30 de desembre, de Govern Valencià, en relació amb el Decret 121/1995, de 19 de juny, del Govern Valencià,
  
ORDENE
  
Article 1
  
S'estableix una línia d'ajudes per a la realització d'anàlisis d'aigües, sòls, fulles i residus de plaguicides, per a productors, elaboradors, envasadors i entitats de control i certificació que complisquen les condicions i assumisquen els compromisos establits en el Decret 121/1995, de 19 de juny, del Govern Valencià, en aquesta disposició, en les reglamentacions de cada conreu i en la resta de disposicions, complementàries i de desplegament que es dicten, i, en tot cas, respecte dels productes agroalimentaris procedents d'explotacions i instal·lacions que practiquen «producció integrada» i estiguen incloses en les autoritzacions corresponents.
  
Article 2
  
El tipus de mostres i determinacions que seran auxiliables són les que es relacionen en l'annex I, que podran ser-ho tant si es realitzen totalment com en part. Si l'import fóra superior al màxim que es fixa, es percebrà solament aquest. En cas contrari, si fóra inferior, es pagarà el cost facturat, tot això sense perjudici del que es disposa en l'article 4.
  
Així mateix, l'import màxim que s'ha de percebre per la totalitat de mostres fetes en cada exercici econòmic no podrà superar les 500.000 pessetes, en el cas de productors, elaboradors i envasadors, i de 3.000.000 de pessetes, en el cas d'entitats de control i certificació.
  
Article 3
  
Les sol·licituds per a optar a aquestes ajudes s'hauran de dirigir a la Conselleria d'Agricultura, Pesca i Alimentació, Direcció General d'Investigació, Desenvolupament Tecnològic i Sanitat Vegetal, en el model que figura en aquesta ordre com a annex II. Es presentaran directament en aquella o en les formes establides en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aniran acompanyades de la documentació següent:
  
- Document justificatiu d'inscripció en el Registre Oficial de Productors Autoritzats per a la Producció Integrada de la Generalitat Valenciana (sols si el sol·licitant és productor, elaborador o envasador).
  
- Document justificatiu d'autorització com a entitat de control i certificació per part de la Conselleria d'Agricultura, Pesca i Alimentació (sols si el sol·licitant és una entitat de control i certificació).
  
- Factura del o dels laboratoris que hagen realitzat les anàlisis, amb indicació almenys del nombre i tipus d'aquests, i també document que acredite estar reconegut per la Conselleria d'Agricultura, Pesca i Alimentació.
  
- Fotocòpia del document nacional d'identitat i del número d'identificació fiscal (NIF o CIF) del sol·licitant.
  
- Certificat de l'entitat bancària on el sol·licitant haja de percebre l'import de l'ajuda, en el qual s'indique el codi d'entitat, la sucursal, la clau i el número de compte.
  
- Document de manteniment de tercers proveïdors facilitat per l'administració.
  
- Justificants del compliment de les obligacions fiscals i front a la Seguretat Social, en la forma establida en l'Ordre de 30 de maig de 1996, de la Conselleria d'Economia i Hisenda.
  
L'acreditació d'aquests justificants estarà referida al moment en què finalitze el termini de presentació de les sol·licituds, de conformitat amb l'article 1 de l'ordre mencionada.
  
El termini d'admissió de sol·licituds finalitzarà el dia 10 de novembre de cada any de vigència d'aquesta ordre. No obstant això, les anàlisis realitzades amb posterioritat a aquesta data podran incloure's en la sol·licitud de l'any següent.
  
Article 4
  
Les ajudes establides en aquesta ordre es pagaran a càrrec del programa 542.20, Investigació i Tecnologia Agrària, línia 2106, del pressupost de la Generalitat Valenciana.
  
L'import global màxim serà publicat anualment d'acord amb les disponibilitats pressupostàries. El corresponent a 1998 puja a 8.000.000 de pessetes.
  
En el cas que les sol·licituds d'ajuda superaren l'import global màxim destinat a aquestes, es procedirà a un prorrateig entre les sol·licituds rebudes.
  
Article 5
  
La resolució s'haurà de produir abans que transcórreguen 20 dies des de la data de finalització del termini d'admissió de sol·licituds, és a dir, abans del 30 de novembre de cada any.
  
DISPOSICIÓ ADDICIONAL
  
Es delega en el director general d'Investigació, Desenvolupament Tecnològic i Sanitat Vegetal l'exercici de la competència de la resolució dels expedients de les ajudes regulades en aquesta ordre.
  
DISPOSICIÓ FINAL
  
Primera
  
S'autoritza la Direcció General d'Investigació, Desenvolupament Tecnològic i Sanitat Vegetal per al desplegament d'aquesta ordre.
  
Segona
  
La data d'entrada en vigor serà l'endemà de la publicació en el Diari Oficial de la Generalitat Valenciana.
  
València, 19 de maig de 1997
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
ANNEX I
  
Tipus de determinacions analítiques que poden ser objecte d'ajudes i import màxim que s'estableix.
  
El tipus de mostres i determinacions que seran auxiliables són les que es relacionen més avant. Podran ser-ho tant si es realitzen totalment com en part. Si l'import fóra superior al màxim que es fixa, es percebrà solament aquest. En cas contrari, si fóra inferior, se'n pagarà íntegrament el cost.
  
Així mateix, l'import màxim que s'ha de percebre per la totalitat de mostres fetes en cada exercici econòmic no podrà superar les 500.000 pessetes, en el cas de productors, elaboradors i envasadors, i de 3.000.000 de pessetes, en el cas d'entitats de control i certificació.
  
Sòls
  
Determinacions:
  
\* Textura
  
\* Matèria orgànica
  
\* pH
  
\* Conductivitat
  
\* Fòsfor assimilable
  
\* Potasi assimilable
  
\* Calcària total
  
Ajuda màxima per mostra per al conjunt d'aquestes determinacions: 5.000 pessetes.
  
Aigües
  
Determinacions:
  
\* Conductivitat
  
\* pH
  
\* Clorurs
  
\* Nitrats
  
Ajuda màxima per mostra per al conjunt d'aquestes determinacions: 3.500 pessetes.
  
Fulles
  
Determinacions:
  
\* Nitrogen
  
\* Fòsfor
  
\* Potasi
  
\* Calci
  
\* Magnesi
  
\* Ferro
  
\* Coure
  
\* Zinc
  
\* Manganés
  
Ajuda màxima per mostra per al conjunt d'aquestes determinacions: 10.000 pessetes.
  
Residus de productes fitosanitaris
  
Determinacions:
  
\* Anàlisi multiresidus
  
Ajuda màxima per a aquesta anàlisi, que inclou la identificació dels residus detectats: 30.000 pessetes.
  
ANNEX II
  
Model de sol·licitud d'ajudes
  
(Nom i cognoms) ..., amb el NIF número ..., i domicili al carrer/plaça ..., de la localitat d ..., CP número ..., de la província d ..., actuant en (1) ..., d ..., amb el número d'identificació fiscal número ... i domicili al carrer/plaça ..., de la localitat d ..., CP número ..., de la província d ...
  
EXPOSA:
  
(2) Que està inscrit al Registre Oficial de Productors Autoritzats per a la Producció Integrada de la Generalitat Valenciana amb el número ..., secció de:
  
(2) Empreses de producció
  
(2) Secció d'elaboradors i envasadors
  
Subsecció (3) ...
  
i vinculat a l'entitat de control i certificació ...
  
(2) Que és empresa de certificació i control reconeguda amb data ...
  
Que, atés que ha estat necessari realitzar les anàlisis que s'adjunten a aquesta sol·licitud per al compliment del que s'estableix en el Decret 121/1995, de 19 de juny, del Govern Valencià, i la resta de disposicions que el despleguen,
  
SOL·LICITA:
  
Sobre la base d'aquesta sol·licitud i de la documentació (4) que s'adjunta, acollir-se a les ajudes establides en l'Ordre d ... de la Conselleria d'Agricultura, Pesca i Alimentació.
  
..., ... d ... de 19 ...
  
(1) Nom propi/representació
  
(2) Indiqueu amb una X allò que siga procedent
  
(3) Indiqueu el conreu
  
(4) Documentació que s'adjunta (al dors)
  
CONSELLERA D'AGRICULTURA, PESCA I ALIMENTACIÓ
  
Documentació que s'hi adjunta
  
- Document justificatiu d'inscripció al Registre Oficial de Productors Autoritzats per a la Producció Integrada de la Generalitat Valenciana (sols si el sol·licitant és productor, elaborador o envasador).
  
- Document justificatiu d'autorització com a entitat de control i certificació per part de la Conselleria d'Agricultura, Pesca i Alimentació (sols si el sol·licitant és una entitat de control i certificació).
  
- Factura del o dels laboratoris que hagen realitzat les anàlisis, amb indicació almenys del nombre i tipus d'aquestes, i també document que acredite estar reconegut per la Conselleria d'Agricultura, Pesca i Alimentació.
  
- Fotocòpia del document nacional d'identitat i del número d'identificació fiscal (NIF o CIF) del sol·licitant.
  
- Certificat de l'entitat bancària on el sol·licitant haja de percebre l'import de l'ajuda, en el qual s'indique el codi d'entitat, la sucursal, la clau i el número de compte.
  
- Document de manteniment de tercers proveïdors facilitat per l'administració.
  
- Justificants del compliment de les obligacions fiscals i front a la Seguretat Social, en la forma establida en l'Ordre de 30 de maig de 1996, de la Conselleria d'Economia i Hisenda.